Rikunarita-ORG/Wikinium huggingface dataset:
# IsiRashiya

**isiRashiya
 *русский язык*
 *russkiy yazyk|

|  |  |
| --- | --- |
|  |  |

 |
|  |
| **Izwe** | IRashiya, IBelarusi, IKazakhistani, IKirigizistani, I-Abkhaziya, I-Oseshiya laseNingizimu, IGagawuziya, ITransnistriya |
| **Izikhulumi** | 300,000,000 |
| **Umndeni wolimi** | isiYurophu saseNdiya
* isiSlaviki saseBaltiki
	+ isiSlaviki
		- isiSlaviki saseMpumalanga
			* isiRashiya
 |

**IsiRashiya** (*русский язык*) singulimi lwaseRashiya.
# Wayback Machine

**I-Wayback Machine** ingumshini womlando wedijithali ye-World Wide Web. Yasungulwa yi-Internet Archive, umtapo wolwazi ongenzi nzuzo ozinze eSan Francisco, eCalifornia. Idalwe ngo-1996 futhi yethulwa emphakathini ngo-2001, ivumela umsebenzisi ukuthi abuyele "emuva ngesikhathi" futhi abone ukuthi amawebhusayithi abukeka kanjani phambilini. Abasunguli bayo, uBrewster Kahle noBruce Gilliat, basungule iWayback Machine ngenhloso yokunikeza "ukufinyelela kulo lonke ulwazi" ngokugcina amakhophi agcinwe emakhasini ewebhu angasasebenzi.

Kusukela yadalwa ngo-1996, kungezwe amakhasi angaphezu kwezigidi eziyizinkulungwane ezingama-544 kulengobo yomlando. Le nsizakalo iphinde yaqubula impikiswano yokuthi ngabe ukudala amakhasi afakwe kungobo yomlando ngaphandle kwemvume yomnikazi kungukuphula umthetho we-copyright kwezinye zeziphathimandla.

## Imithombo
# Izinyanga zonyaka

**Izinyanga zonyaka** ziyindlela yokubala isikhathi, zokwazisa abantu isikhathi abakuso omnyakeni, lokhu kwenziwa ngokubheka iphepha eliyiKhalenda noma ngokubheka izimo zenyanga esemkhathini. Ngokuvamile ubude benyanga eyodwa bucishe bulingane nomjikelezo wezimo zeNyanga esesibhakabhakeni. Ngisho negama elithi elithi inyanga lithathwe kuyo iNyanga ekhanyayo ebusuku ngoba abantu babebheka kuyo, izimo zayo, ukuze bazi isikhathi sonyaka abakuso. Izimo zenyanga zithatha izinsuku ezingama-29.53, inkathi yozungezo lwayo loMhlaba. Lokhu kusho ukuthi kuzoba nezinyanga ezili-12.37 ngonyaka owodwa. Lena kwakuyindlela yokubala umnyaka endulo, nakwaZulu kwakusetshenziswa yona. Ogqayinyanga, ababeyizinhlomeli esigodlweni, yibona ababenza umsebenzi wokubala isikhathi sonyaka, njengoba babe ngabavakashi ebusuku. Baningi abantu nezizwe ezisebenzisa izimo zenyanga ukuze zibale isikhathi sonyaka.

Kubonakale kubalulekile ukuba kubhekisiswe ezinyangeni zesiZulu ngoba zineqhaza elikhulu ezilibambile ezimpilweni zabantu. Kusemqoka futhi ukuthi umphakathi waziswe ukuthi izinyanga zesiZulu izwe lisabusa zazisemqoka emisebenzini eyehlukene. Emamdulo kwakubhekwa ilanga, inyanga, izinkanyezi, umoya kanye nokutshaliwe ukuqamba ngezigameko ezenzekayo ezigqamisa inyanga nenyang. Umuntu ungumZulu ubebona ngokushintsha kwesimo sezwe ukuthi sekuyisikhathi sokwenza okuthile. Singalinganisa njengenyanga kaNcwaba lapho isimo sezwe sisuke sesibuyela kwesejwayelekile emva kwesomiso.

### Izinyanga zesiZulu

Ziyishumi nantathu sezizonke izinyanga ngokwesiZulu. Inyanga yeshumi nantathu ayigqamile kangako ngoba yona ayinaso isigameko sayo iqanjwe ngokuthi iNdida. Zihleleka kanje izinyanga eziyishumi nambili ngokulandelana kwazo

* uNcwaba - inyanga yokuqala yonyaka wesizulu, ibizwa nangokuthi uNhloyile, uNcabakazi, ngenxa yokuncwba kotshani buqala ukuba luhlaza.

* uMandulo - inyanga yesibili, eyayibizwa ngelithi uMpandu nokuthi isokanqangi. Inyanga yokuvela kwezivande.

* uMfumfu - noma uNkanku, inyanga lapho kuhluma khona mahlumela athi mfumfu, ezitshalweni nasezihlahleni nasemithini.

* uLwezi

* uZibandlela - Noma uDlolo, lapho imizila nezindlela zifihlwe ubutshani

* uMasingana - uNgcelamkhwekazi,

* uNhlolanja - uMbimbithwa

* uNdasa - ibizwa kanje ngenxa yobuningi bommbila namabele, abantu bayandasa ngale nyanga, bayasutha

* uMbasa - iqala lapho sekuqala ukubaswa ngenxa yemvula eletha amakhaza

* uNhlaba - inyanga yokuqhakaza kwezinhlaba

* uNhlangulana - le nyanga yaziwa nangokuthi uMaquba omncane, uluThundlana.

* uNtulikazi - eyaziwa nangokuthi uNtulini, uMpofu, uMaquba noma uNhlangula. Yaziwa ngokuba nothuli olukhulu.
* uNdida -

### Iziyanga zaseNtshona

uJanuwari

uFebhuwari

uMashi

u-Ephreli

uMeyi

uJuni

uJulayi

u-Agasti

uSepthemba

u-Okthoba

uNovemba

uDisemba
# Ilanga

Ilanga ()
**Ilanga** (uphawu: ) liyinkanyezi esemnyombeni wohlelo lelanga. Liwunyazani olushisayo oluyimbulunga enkulu. Ingxubano yenuzi emnyombweni walo iyona elenza lishise lize libhazimule, lonza isidlakalasi esisebusweni balo sibe isokhanya noma Insibomvu namaphsesenti ayishumi kazukhwithi. iLanga liwumthombo wesidlakalasi sempilo eMhabeni. Abantu basendulo ezindaweni ezihlukene zomhlaba babelihlinioha ngezindlela ezingafani, futhi abanye babelicwaninga lapho befunda ngezomkhathi.